Ευρώπη› Ισπανία› Ανδαλουσία› Επαρχία Γρανάδας› Γρανάδα› Γρανάδα Ξενοδοχεία› AC Palacio de Santa Paula, Autograph Collection Εικόνες\nΝο 16 από 124 Ξενοδοχεία για: Γρανάδα Πιστοποιητικό διάκρισης Τι είναι το Πιστοποιητικό Διάκρισης; Το TripAdvisor απονέμει το βραβείο του Πιστοποιητικού Διάκρισης στα καταλύματα, τα αξιοθέατα και τα εστιατόρια που κερδίζουν σταθερά εξαιρετικές κριτικές από τους ταξιδιώτες. Ιστοσελίδα Ξενοδοχείου\nGran Via de Colon 31, 18001 Γρανάδα, Ισπανία (Πρώην AC Hotel Palacio de Santa Paula by Marriott)\nΣυντελεστής επιπέδου 269 κριτικές 160 κριτικές για ξενοδοχεία\n1.919 χρήσιμες ψήφοι Η κριτική έγινε: 27 Νοεμβρίου 2012\nΕυχαριστούμε, Jemimagold Υπάρχει κάποιο πρόβλημα με αυτή την κριτική;\nΑναφορά AC Palacio de Santa Paula, Autograph Collection: Έχετε πάει; Μοιραστείτε τις εμπειρίες σας!\nΠροσθήκη φωτογραφίας Δείτε και τις 784 κριτικές για το AC Palacio de Santa Paula, A... Δείτε παρόμοια ξενοδοχεία NH Collection Granada Victoria 1.211 ΚριτικέςΠροβολή τιμών 0.7 χλμ Hospes Palacio de los Patos 917 ΚριτικέςΠροβολή τιμών 0.9 χλμ Hotel Alhambra Palace 1.127 ΚριτικέςΠροβολή τιμών 1.0 χλμ Γρανάδα: Δείτε όλα τα ξενοδοχεία Γρανάδα: Εξερευνήστε επιπλέον πληροφορίες


Σοκολατάκια με ξηρούς καρπούς – τα νηστίσιμα | Life can be TasteFULL\nΤώρα έρχεται η διαδικασία που αποκαλείται «στρώσιμο σοκολάτας»:\nΑν καταφέρετε να ολοκληρώσετε τη διαδικασία, η εικόνα και η συμπεριφορά της σοκολάτας θα σας μαγέψει. Με τα τόσα διπλώματα, η ρευστή επίπεδη μάζα αποκτά όγκο και σώμα. Στέκεται, αναδιπλώνεται, γυαλίζει, μυρίζει και εσύ αναρωτιέσαι «γιατί να μην την φάω τώρα»;\nΑααχ αυτά τα σοκολατάκια με το κόκκινο γλυκο πιπέρι και τον μαραθόσπορο τα γνωρίζω καλά…λολ! Είναι τέλεια, πολύ ιδιαίτερα!\nΣχόλιο από Ανώνυμος — 3 Απρίλιος, 2009 @ 11:59 μμ\nμπραβο τα καταφερα ηταν τελεια !!!!!!!!!!!!!!!!!!!\nΣχόλιο από giota — 19 Ιουλίου, 2009 @ 5:41 μμ\nΧαίρομαι με την επιτυχία σου και τον ενθουσιασμό σου 🙂 Μπράβο!\nΣχόλιο από Vicky — 20 Ιουλίου, 2009 @ 10:13 πμ


Η Rihanna ημίγυμνη σε καρναβάλι των Barbados - BORO από την ΑΝΝΑ ΔΡΟΥΖΑ - boro.gr\nΑρχική / More / Celebrity news / Η Rihanna ημίγυμνη σε καρναβάλι των Barbados\nΗ Rihanna ημίγυμνη σε καρναβάλι των Barbados\nΑύγουστος 5, 2015 Celebrity news\nΚέρδισε επάξια τον τίτλο της Βασίλισσας του καρναβαλιού η Rihanna στο καρναβάλι των Barbados κατά τη διάρκεια του ετήσιου φεστιβάλ Crop Over.\nΗ 27χρονη τραγουδίστρια ντύθηκε όσο πιο ελαφρά μπορούσε κι άρχισε να λικνίζεται, να πίνει και να καπνίζει σαν να μην υπάρχει αύριο.\nΤην περασμένη Πέμπτη η άτακτη καλλονή γιόρτασε το φινάλε τουφεστιβάλ Crop Over 2015, συμμετέχοντας στην κεντρική εκδήλωση Kadooment Day. Το Crop Over διοργανώνεται κάθε χρόνο για να γιορταστεί το τέλος της συγκομιδής του ζαχαροκάλαμου.\nΗ σούπερ σταρ μπλέχτηκε με τα γκρουπ με τις παραδοσιακές στολές και χόρευε με τις ώρες, φορώντας χάντρες, φτερά και ένα μικροσκοπικό κάτω μέρος μπικίνι, ενώ το στήθος της ασφυκτιούσε στο παράξενο σχεδιαστικά σουτιέν.\nΤο Εθνικό Στάδιο των Μπαρμπέιντος γέμισε φωτογράφους που την απαθανάτιζαν, ενώ εκείνη έκανε ότι καλύτερο μπορούσε για να τους χαρίσει σέξι πόζες.


Διονύσης Τεμπονέρας σε Μάγδα Φύσσα: Ξέρω πώς νιώθεις | Κοσμοδρόμιο Διονύσης Τεμπονέρας σε Μάγδα Φύσσα: Ξέρω πώς νιώθεις – Κοσμοδρόμιο\nΗ συγκινητική ανάρτηση του γιου του δολοφονημένου Νίκου Τεμπονέρα μετά την αποφυλάκιση του “πυρηνάρχη”, Γιώργου Πατέλη.\nΗ ξαφνική αποφυλάκιση για ανθρωπιστικούς λόγους του “πυρηνάρχη” στη Νίκαια, Γιώργου Πατέλη, συνεχίζει να προκαλεί αντιδράσεις, ειδικά από τα άτομα που βίωσαν απώλειες από τη δράση της ναζιστικής-εγκληματικής οργάνωσης “Χρυσή Αυγή”.\nΟ Διονύσης Τεμπορένας, γιος του δολοφονημένου από φασίστες Νίκου Τεμπονέρα στην Πάτρα, απευθύνεται με μια συγκινητική ανάρτηση στην μητέρα του δολοφονημένου από τη Χρυσή Αυγή, Παύλου Φύσσα, Μάγδα. Μιλά για το πώς ένοιωσε εκείνος όταν δολοφόνησαν τον πατέρα του και για το πώς νοιώθει τώρα, 30 χρόνια μετά.\n“Ξέρω πώς νοιώθεις. Θες να πάρεις μια πέτρα και να την πετάξεις πάνω του, με όλη σου τη δύναμη. Να φτύσεις, όσο πιο δυνατά μπορείς, μέχρι να μην σου μείνει σάλιο στο στόμα. Να τον κάνεις κομμάτια. Πάντα σκεφτόμουν, τι θα του έλεγα εγώ, αν τον συναντούσα μπροστά μου. Πέρασαν 30 χρόνια, μα τώρα ξέρω: ‘Σε λυπάμαι και τώρα όπως και τότε…’ και θα συνέχιζα, στο δρόμο μου. Έμαθα να μην μισώ, αλλά και να μην αλλάζω δρόμο”. O Διονύσης Τεμπονέρας αποκαλεί τη Μάγδα Φύσσα, τη “μάνα όλου του κόσμου”.\n#Μάγδα Φύσσα#Χρυσή Αυγή


Ενα αξιοπρεπές ξενοδοχείο - Κριτικές για Predela 2 Apartments, Μπάνσκο, Βουλγαρία - Tripadvisor\nΕνα αξιοπρεπές ξενοδοχείο - Predela 2 Apartments\nΕνα αξιοπρεπές ξενοδοχείο\nΚριτική για: Predela 2 Apartments\nΜείναμε το Μεγάλο Σάββατο και την Κυριακή του Πάσχα. Το δωμάτιο ήταν πολύ άνετο, το μπάνιο επίσης. Η πισίνα λίγο κρύα και το πρωινό είχα τα απολύτως απαραίτητα. Όμως με τα χρήματα που πληρώσαμε ήταν όλα μια χαρά.\nΡωτήστε το χρήστη Amalia M για το Predela 2 Apartments\n2,4 χλμ. από Predela 2 Apartments\n0,3 χλμ. από Predela 2 Apartments\n0,6 χλμ. από Predela 2 Apartments\n0,5 χλμ. από Predela 2 Apartments\n1,2 χλμ. από Predela 2 Apartments\n1,4 χλμ. από Predela 2 Apartments\n1,3 χλμ. από Predela 2 Apartments\n1,8 χλμ. από Predela 2 Apartments\nΑυτό που μας άρεσε ήταν ότι είχε πισίνα,τζακούζι,σάουνα κλπ!ίσως όχι όμως το πιο καθαρό ξενοδοχείο που έχουμε πάει,παρόλα αυτά θα πηγαίναμε ξανά στις διακοπές μας γιατί μείναμε ευχαριστημένοι .\nΈχει επίσης μασάζ 1,5 ώρα με 35 ευρώ όπως, ενοικιάση εξοπλισμού σκι η σνοουμπορντ και σε πηγαινοφέρνει στο αεροδρόμιο\nΡωτήστε το χρήστη AST_SGOT για το Predela 2 Apartments\nΤο μπάνιο του δωματίου αισχρό το ντους έβγαζε νερά από κάτω με αποτέλεσμα να πλημμυρίζει όλο το μπάνιο. Η ρεσεψιόν απραδεχτη συνεχώς έλειπε και από αγγλικα λίγα πραγματα έως καθολου. Στο θεμα φαγητού και πρωινού ήταν ότι να ναι από όλο τον κατάλογο υπήρχαν μόνο 2-3 φαγητά και αυτά κακομαγειρεμενα ειδικά το πρωινό δεν περιγράφετε αισχρό. Το μπαρ του ξενοδοχείου πολυ κακο η γυναίκα που ήταν εκει δεν ήξερε να φτιάχνει ούτε ένα ζέστη σοκολάτα όσο αστείο κι αν ακούγεται είναι αληθεια ειδικά στο θεμα καπουτσίνο είναι μίξη από εσπρέσο και nescafe. Πολύ κακο προσωπικό δεν το συνιστώ σε κανέναν.\nΡωτήστε το χρήστη Στεφανος Π για το Predela 2 Apartments\nΤα δωμάτια μικρά και βρώμικα ιδίως τα σεντόνια ,το προσωπικό αγενεστατο εκτός από την κοπέλα.στην ρεσεψιον αγγλικά μέτρια και το πρωινο οικτρό.γενικα χάλια δεν το συνιστώ για τα λεφτά του υπάρχουν καλύτερες επιλογες.\nΡωτήστε το χρήστη 6111980 για το Predela 2 Apartments\nΑνεση και απλα στους χωρους .\nΠηγαμε 3 φιλες. Το δωματιο τεραστιο με 2 μπανια και 2 κρεβατοκαμαρες! Κουζινα αρτια αλλα χωρις στραγγιστηρα! Τα ντουζ ετρεχαν και τα 2 και πρεπει να σφουγγαριζεις γιατι θα βρεθεις στο ΚΑΤ! Ειχαμε δωρεαν σπα αλλα 3 ημερες δεν καταφεραμε να κανουμε ενα υδρομασαζ λογω καμμενων αντιστασεων! Ολα καλα ειχαμε κεφι και το διακωμοδισαμε!\nΡωτήστε το χρήστη katharoupoli για το Predela 2 Apartments\n1 Ευχαριστούμε, katharoupoli\nμείναμε στο ξενοδοχείο για 2 βράδια με τον σύντροφό μου. πραγματικά το δωμάτιο ήταν άψογο...καθαρό, ζεστοί χώροι, με κουζίνα και όλα τα αξεσουάρ που χρειάζονται. το μόνο που θα μπορούσαν να προσθέσουν θα ήταν το πιστολάκι μαλλιών μιας και τον χειμώνα ειδικά είναι απαραίτητο. οι χώροι σπα ήταν πολύ καλοί. το πρωινό απλό αλλά ωραίο. το προσωπικό εξαιρετικό και εξυπηρετικότατο. μας εξυπηρέτησαν άψογα σε ότι και αν ζητήσαμε. οι εγκαταστάσεις είναι κοντά στο κέντρο. το συνιστούμε ανεπιφύλακτα!\nΡωτήστε το χρήστη xristinakk10 για το Predela 2 Apartments


ΕΣΗΕΑ: Να εφαρμοστεί αμέσως η ΚΥΑ για τους δημοσιογράφους στο δημόσιο – Dikastiko.gr\n«Η νέα Κοινή Υπουργική Απόφαση (Κ.Υ.Α.), η οποία ρυθμίζει το μισθολογικό καθεστώς των συναδέλφων μας, που εργάζονται σε φορείς του στενού και ευρύτερου δημόσιου τομέα, έχει δημοσιευθεί στην Εφημερίδα της Κυβέρνησης στις 24-4-2019. Παρόλα αυτά, οι φορείς του δημοσίου δεν την έχουν εφαρμόσει έως σήμερα. Υπενθυμίζουμε ότι η νέα Κ.Υ.Α. τροποποιεί το μισθολογικό καθεστώς των συναδέλφων αναδρομικά από 1-1-2019» αναφέρεται σε ανακοίνωση του Δ.Σ. της ΕΣΗΕΑ και συνεχίζει:\n«Το Διοικητικό Συμβούλιο ζητεί από την Ε.Ρ.Τ., το Α.Π.Ε., τα δημοτικά ραδιόφωνα, τα Υπουργεία και τα εποπτευόμενα από αυτά νομικά πρόσωπα να εφαρμόσουν αμέσως και αναδρομικά όσα προβλέπονται στην ανωτέρω Κ.Υ.Α. Υπενθυμίζουμε ότι η εφαρμογή του νόμου δεν είναι εθελοντική. Είναι υποχρεωτική».


16 December, 2021, 4:00 PM\nΜετά την σημερινή προπόνηση έχουν ξεκαθαρίσει οι απόντες και οι παρόντες για το ΑΠΟΕΛ ενόψει το ντέρμπι με τον Απόλλωνα.\nΛουντέμο, Σάβιτς και Τσεπάκ θα είναι εκτός αποστολής. Ο πρώτος δεν προλαβαίνει καθώς ούτε σήμερα κατάφερε να προπονηθεί κανονικά, ενώ οι άλλοι δυο ως γνωστό είναι τιμωρημένοι.\nΚαι οι τρεις ήταν βασικοί στο παιχνίδι με τον Ολυμπιακό. Έτσι ο Σωφρόνης Αυγουστή θα πρέπει να βρει τους αντικαταστάτες τους. Για το κέντρο της άμυνας την θέση του Σάβιτς θα πάρει ο Βινίσιους, στο άκρο της άμυνας θα επιστρατευτεί ο Θεοδώρου αντί του Τσεπάκ, ενώ στην μεσαία γραμμή προκύπτουν δύο λύσεις για την απουσία του Λουντέμο. Είτε θα αντικατασταθεί από τον Σατσία, είτε από τον Νταουσβίλι αν θα παίξει με δύο αμυντικά χαφ ο Σωφρόνης Αυγουστή. Υπάρχει και η δεύτερη λύση με τους Σόουζα, Ντε Βινσέντι και Ντανίλο να αποτελούν την τριάδα στο κέντρο.\nΣτην επίθεση η τριάδα Νατέλ, Οκριασβίλι και Ντονγκαλά δεν αναμένεται ν’ αλλάξει αν και Μαγκλίτσα και Κβιλιτάια είναι έτοιμοι.\nΠροηγούμενο άρθροΞεκάθαρος ο γιατρός του Αγουέρο: «Καμία σχέση το πρόβλημα του με τον κορωνοϊό ή το εμβόλιο»\nΕπόμενο άρθροΥπ.Υγείας: Αυτοί εξαιρούνται του υποχρεωτικού ελέγχου κατοχής Safepass – Η διαδικασία


Νέα γαλακτοκομική εταιρεία | Agroekfrasi\nΗ νέα εταιρεία, συστάθηκε στις 22 Μαρτίου με την επωνυμία “ΟΜΗΡΟΣ Α.Ε.”, δηλαδή μεσούσης της κρίσης που ξέσπασε με τη νοθευμένη φέτα που βρέθηκε στα ράφια γνωστής αλυσίδας discount στη Γερμανία.\nΤο μετοχικό κεφάλαιο είναι 30.000 ευρώ και το πρώτο διοικητικό της συμβούλιο απαρτίζεται από τους κ.κ. Γεώργιο Γιαννίτση, πρόεδρο & διευθύνοντα σύμβουλο και μέλη τους κ.κ. Ευθυμία Γιαννίτση, Αγγελική Γιαννίτση, και Χρήστο Γιαννίτση. Πρόκειται για τα ίδια πρόσωπα που είναι και μέλη του διοικητικού συμβουλίου της Όμηρος Βιομηχανίας Γάλακτος.\nΚαι καταλήγει στην ανακοίνωση της πως έχει απόλυτη εμπιστοσύνη στο Υπουργείο και στις αρμόδιες αρχές ότι θα λάβουν τις σωστές αποφάσεις αναφορικά με το ζήτημα σύμφωνα με την ισχύουσα νομοθεσία. Αφήνει επίσης αιχμές ότι πίσω από τη “σκόνη” που έχει σηκωθεί, κρύβονται ανταγωνιστές της.\nΠρογραμματισμένη και τυπική διαδικασία χαρακτηρίζει τη σύσταση της νέας εταιρείας, στην οποία προέβη η γαλακτοβιομηχανία Όμηρος ΑΒΕΕ, ο Χρήστος Γιαννίτσης, μέλος του Δ.Σ. της Όμηρος, απαντώντας σε ερωτήματα που ανέκυψαν στην αγορά, μετά την γνωστοποίησή της.”Ήταν ένα καθαρά τυπικό γεγονός, το οποίο είχε προγραμματιστεί να γίνει στα μέσα Μαρτίου, με αφορμή το νέο εργοστάσιο που πρόκειται να ξεκινήσει τη λειτουργία του τον Απρίλιο. Δεν υπάρχει άλλο story πίσω από αυτό, παρά μόνο αυτό”, υπογραμμίζει εμφατικά ο κ. Γιαννίτσης\nΠροηγούμενο άρθροe-ΕΦΚΑ: Στις 31 Μαρτίου η λήξη των αιτήσεων για προκαταβολή σύνταξης\nΕπόμενο άρθροΣοβαρότατες ζημιές από παγετούς στον νομό Λάρισας


ΠΟΛΙΤΙΣΜΟΣ- ΑΝΑΠΤΥΞΗ: Η αγάπη της αλληλεγγύης της υποστήριξης και η ενσυναίσθηση της αγάπης!\nΗ αγάπη της αλληλεγγύης της υποστήριξης και η ενσυναίσθηση της αγάπης!\nΗ αγάπη που χτίζεται στις σχέσεις από άνθρωπο προς άνθρωπο με σεβασμό του χώρου τους, του χρόνου τους και των ψυχικών αναγκών τους. Η αγάπη που αισθάνεται τον πόνο, διαισθάνεται έναν κίνδυνο και σωπαίνει όταν τον συνάνθρωπο δεν τον νοιάζει να φοβηθεί και είναι εκεί συνοδοιπόρος να τον στηρίξει, να τον κρατήσει, να είναι εκεί σαν άνθρωπος προς άνθρωπο.\nΑυτή η αγάπη είναι η ιδανική! Το συναισθηματικό μοίρασμα, να βιώσεις την ανάγκη του συνανθρώπου σου, να τη σεβαστείς μα κι εκείνος την δική σου και μαζί να οδηγηθείτε στην ανταλλαγή της ψυχικής αγκαλιάς, να οδηγηθείτε στον δρόμο της αποδοχής του ενός για τον άλλον ακριβώς όπως είναι!\nΜην αναρωτηθείς αν υπάρχουν στα αλήθεια άνθρωποι που αγαπούν με αυτόν τον τρόπο ή αν είναι μόνο λέξεις μέσα στα κείμενα κάποιου αρθρογράφου ή συγγραφέα.Όταν ζωντανεύει αυτή η λαχτάρα να αγαπήσει έτσι έστω και μία ψυχή, σίγουρα έχει γεννηθεί και σε πολλές ακόμη! Όταν η «ιδέα» γιεννιέται στο μυαλό, η δόνηση αυτής της πρόθεσης μεταφέρεται και ενεργοποιεί ολοένα και πιο πολλούς ανθρώπους να εργαστούν προς αυτή την κατεύθυνση. Χρειάζεται όμως να εργαστείς με ταπεινότητα και μακριά από εγωισμό για αυτοπροβολή, για να μπορέσει να γεννηθεί υγιής αυτή η ποιότητα της αγάπης μέσα σου! Χρειάζεται να επικοινωνήσεις την αγάπη μακριά από το φόβο να εκτεθείς ή να ντραπείς γιαυτό που είσαι, για τον τρόπο που δίνεσαι και να μείνεις ανεπηρέαστος από αρνητικά συναισθήματα!\nΞέρω κάποιες φορές αισθάνεσαι τόσο μόνος με αυτή την αγάπη. Είναι δύσκολο για κάποιον να θέλει να δώσει αγάπη και να αποδέχεται τον συνάνθρωπο ακριβώς όπως είναι χωρίς να θέλει να τον αλλάξει ενώ ο άλλος πεισματικά να θέλει αυτό που θέλει, όπως το θέλει και η ευκαιρία για μοίρασμα αγάπης να χάνεται!\nΑυτή η αγάπη απογοητεύει και απογοητεύεται, κάποιες φορές κλαίει με οδύνη από την τόση αποδοκιμασία, από την έλλειψη ανταπόκρισης και τις κατηγορίες πως όλα είναι ψέμματα και θέλει να τα παρατήσει. Θέλει να μείνει μόνη της σαν το αλφάβητο που δεν βρήκε ποτέ του συνεχιστές της αρχής του.\nΑ… Αγάπη και μετά τι;\nΠοιος δεν θέλει να αγαπηθεί έτσι, ποιος δεν θέλει να αισθάνεται πως έχει κάποιον πλάι του, συντροφιά αγνής αγάπης ακόμη και ανάμεσα σε άντρα και γυναίκα, πέρα από ερωτική έλξη.\nΕσύ που διαβάζεις, δεν θες να αγαπήσεις έτσι τους συνανθρώπους σου μα και να αγαπηθείς με τον ίδιο τρόπο;\nΈναν άνθρωπο να σε στηρίζει με την αγάπη που εκείνος μπορεί, μια φωνή πίσω από ένα ακουστικό, μια σιωπηλή αγκαλιά, μια κουβέντα υποστήριξης, έναν άνθρωπο…\nΌσα κι αν είναι τα λάθη σου, όσα και τα σωστά σου, θες να πάψει πια η άσκοπη κριτική από τους γύρω σου, η δυσπιστία στις συναναστροφές σου και να βασιλέψει η ενσυναίσθηση της αγάπης!\nΑγκάλιασε με ενσυναίσθηση και μάθε με να αγαπώ! Ελευθέρωσε την αγάπη που φυλάς μέσα σου και επίτρεψε στον συνάνθρωπό σου να την νιώσει και εκείνος!\nΑγάπησε άνθρωπε, μόνο αγάπησε\nΑναρτήθηκε από ΓΙΑΝΝΗΣ ΚΑΤΣΑΡΟΣ στις 10:00 π.μ.


Συλλήψεις στελεχών της αντιπολίτευσης στο Μινσκ | Euronews\nΣυλλήψεις στελεχών της αντιπολίτευσης στο Μινσκ\nΣτην σύλληψη δύο μελών του Συντονιστικού Συμβουλίου της αντιπολίτευσης προχώρησαν την Δευτέρα οι αρχές της Λευκορωσίας. Ο λόγος για την Ολγα Κοβάλκοβα και τον Σεργκέι Ντιλέβσκι, που όλη την περασμένη εβδομάδα βοήθησαν στην οργάνωση των αντικυβερνητικών κινητοποιήσεων και συνελήφθησαν κοντά στην είσοδο εργοστασίου στο Μινσκ.\nΑργότερα έγινε γνωστό ότι και τρίτο άτομο συνελήφθη, ο Αλεξάντερ Λαβρίνοβιτς, επικεφαλής των απεργών σε μεγάλη βιομηχανική μονάδα της χώρας.\nΕίχε προηγηθεί η ευθεία απειλή του προέδρου Αλεξαντερ Λουκασένκο για τον κίνδυνο να αντιμετωπίσουν κατηγορίες ακόμα και για «υπόσκαψη της εθνικής ασφάλειας» όσοι λειτουργούν σαν να έχουν σχηματίσει παράλληλη κυβέρνηση, όπως χαρακτηριστικά είχε αναφέρει.\nΣτο μεταξύ η υποψήφια της αντιπολίτευσης, Σβετλάνα Τιχανόφσκαγια, εξέφρασε την ελπίδα να αρχίσει σύντομα ένας διάλογος με τις αρχές.θέτοντας όμως ως προηγηθέντα όρο την απελευθέρωση των πολιτικών κρατουμένων.\nΤα ίδια ζήτησε και ο υφυπουργός Εξωτερικών των ΗΠΑ Στιβεν Μπιεγκιν. ο ανώτερος αμερικανικός αξιωματούχος που συναντηθηκε μαζι της.\n«Καταδικάζουμε την παραβίαση των ανθρωπίνων δικαιωμάτων και την σκληρότητα που είδαμε στην Λευκορωσία μετά τις εκλογές. Καλούμε την κυβέρνηση της Λευκωροσίας να αφήσει ελεύθερους όλους τους πολιτικούς κρατουμένους. Οι ΗΠΑ δεν μπορούν και δεν θα αποφασίσουν για την πορεία των γεγονότων στην Λευκορωσία. Αυτό ειναι δικαίωμα του λευκορωσικού λαού», είπε ο αμερικανός υφυπΕξ.\nΟι συλλήψεις ακολούθησαν την μεγάλη αντικυβερνητική διαδήλωση που πραγματοποιήθηκε την Κυριακή στο Μινσκ με αίτημα την παραίτηση του προέδρου, στην οποία εκτιμάτα ότι συμμετείχαν 200.000 άτομα. Αυτές θεωρούνται οι πιο ογκώδεις διαδηλώσεις στην πρώην σοβιετική δημοκρατία των λιγότερων από 10 εκατομμυρίων κατοικων.\nΛευκορωσία: «Μαύρο» σε μέσα ενημέρωσης\nΛευκορωσία: 13η ημέρα αντικυβερνητικών διαδηλώσεων- Συλλήψεις απεργών


Η απολογία του 30χρονου καθ΄ ομολογία δολοφόνου της Γαρυφαλλιάς: Λέει πως...\nΓΕΝΙΚΟΣ ΔΕΙΚΤΗΣ: 13:33 888,73 -0,38 -3,40 Τζίρος: 47,17 εκ€\nΠαρασκευή, 23-Ιουλ-2021 19:19\nΤη "συμπεριφορά” του ίδιου του θύματος επιχειρεί να προτάξει ο 30χρονος καθ΄ομολογίαν δολοφόνος της άτυχης Γαρυφαλλιάς για να δομήσει την υπερασπιστική του γραμμή. Προτάσσει ευθέως επισης τον ισχυρισμό πως έπασχε στο παρελθόν από ψυχική ασθένεια – όπως εξάλλου έχει αναφέρει ο συνήγορός του, αιτιολογώντας το αίτημα της διενέργειας ψυχιατρικής πραγματογνωμοσύνης.\nΧρησιμοποιεί την έκφραση πως "δεν τον σεβόταν”: "Υπάρχουν κάποια γεγονότα αλλά δεν ξέρω αν υπάρχει λόγος να το αναφέρω. Με ενέπαιζε παριστάνοντας πως πήγε να πάρει τσιγάρα και πήγαινε αλλού και μετά γέλαγε. Το βασικό ήταν ότι υπήρχε αυτό έντονα στο νησί. Με οδηγούσε κι εμένα σε λάθος κατευθύνσεις, καταλήγαμε σε χωματόδρομο και μετά με κορόιδευε. Ήταν μια επανειλημμένη συμπεριφορά και ήταν τόσο έντονο που μου χαλούσε την καλή διάθεση που είχα στην αρχή. Το έκανε εδώ και 5-6 μήνες. Παρόμοια συμπεριφορά αλλά όχι συνεχόμενα, κάποιες φορές. Προσπαθούσε να με εκθέσει είτε όταν ήμασταν μόνοι μας είτε με παρέα. Εγώ είχα πει αρκετές φορές να σταματήσουμε να βρισκόμαστε γι’ αυτό το λόγο αλλά εκείνη επέμενε να συνεχίσουμε. Για κάποια θέματα είχαμε βρει λύσεις, σε άλλα σημεία έκανε τα ίδια" απάντησε.\n"Την ημέρα εκείνη είχαμε κάνει μπάνιο, δε θυμάμαι πόσες ώρες πριν το συμβάν. Σηκώθηκαμε κατά τις εννιά το πρωί. Πήραμε καφέ στον άγιο Νικολό και πήγαμε για μπάνιο στην παραλία της περιοχής Λυγαριά. Δεν θυμάμαι ακριβώς την περιοχή. Έχει και βράχια. Είχαμε πάει και σε άλλες παραλίες και κοιτάξαμε στο χάρτη και αποφασίσαμε να πάμε εκεί γιατί ήταν η πιο κοντινή. Η πρόσβαση ήταν εύκολη. Δεν κάναμε μπάνιο στο σημείο που έγινε το συμβάν. Κάναμε μπάνιο στην παραλία της περιοχής Λυγαριά, όχι στο σημείο που βρέθηκε το αυτοκίνητο".\nΌπως εξήγησε ο ιδιος, φεύγοντας από την παραλία που έκαναν μπάνιο ήθελαν να πάνε για φαγητό. "Όμως χαθήκαμε και αναγκαστήκαμε να επιστρέψουμε στο χωματόδρομο με κατεύθυνση αυτή τη φορά από τον Άγιο Γεώργιο προς Λυγαριά. Περί τα 100 – 200 μ. μετά την παραλία της Λυγαριάς, πίσω προς Άνω Μεριάς σε απόκρημνο σημείο έγινε το συμβάν".\n- Πώς και για ποιο λόγο διαπληκτιστήκατε;\n- Το αμάξι σας έφυγε ή το ρίξατε εσείς εκεί;\n- Ο διαπληκτισμός τι μορφή είχε;\n- Δεν υπήρχαν ύβρεις, προσβολές ή σωματική βια;\n- Είχατε λογομαχήσει ξανά προηγουμένως;\nΗ 26χρονη "βγήκε από το αμάξι επειδή φοβήθηκε. Φώναξε γιατί βγήκαμε από το δρόμο και φοβήθηκε, ενώ δεν ήταν κάτι εσκεμμένο. Νομίζω μια φορά φώναξε βοήθεια" είπε στον ανακριτή.\n"Εκείνη τη στιγμή θόλωσα, κλείδωσε το μυαλό μου. Εγώ κατάλαβα ότι φωνάζει για να δημιουργήσει την εντύπωση ότι εγώ φταίω σε κάτι και να με εκθέσει για άλλη μία φορά. Είχαμε τσακωμό μπροστά στο αμάξι. Το αμάξι δεν το έβαλα σε λειτουργία. Δε θυμάμαι πόσα μέτρα απέχει το αμάξι από το χείλος του γκρεμού"\n"Τα είχα χάσει. Εγώ έφυγα από την αντίθετη μεριά από το σημείο κολυμπώντας. Δε θυμάμαι πόση ώρα μετά έφυγα. Δε θυμάμαι πόση ώρα κολυμπούσα. Κολύμπι αρκετή ώρα και βγήκα σε βράχια. Απ’ ότι θυμάμαι την τσάντα μου την έριξα στην θάλασσα. Το βράδυ εκείνο κοιμήθηκα στο λόφο. Δεν ξέρω γιατί γύρισα πίσω στο αμάξι και δε θυμάμαι αν και γιατί άφησα τα αλαρμ ανοιχτά" είπε.\n"Εμφάνισα ψυχιατρικό επεισόδιο πρώτη φορά το 2014 – 2015 με έντονη εγκεφαλική λειτουργία, έντονο άγχος, ζαλάδες, φοβίες και παραισθήσεις ότι με παρακολουθούν. Για το λόγο αυτό μετά από παρότρυνση των γονιών μου επισκέφτηκα ιδιώτη ψυχίατρο στην Κόρινθο. Στη συνέχεια το 2015 εξετάστηκα στην ψυχιατρική κλινική του νοσοκομείου Αγίων Αναργύρων Αττικής όπου και διαγνώστηκα με διπολική διαταραχή και μου χορηγήθηκε φαρμακευτική αγωγή. Ακολούθως το 2020 εκδήλωσα ψυχιατρικό επεισόδιο στο χώρο εργασίας μου και συγκεκριμένα κρίσεις πανικού, έντονο άγχος και παραισθήσεις. Έτσι εξετάστηκα από ιδιώτη ψυχίατρο συνοδευόμενος από τους γονείς μου, στην οποία έκανα συνεδρίες επί τέσσερις μήνες και μου χορήγησε το φάρμακο (…) το οποίο όμως διέκοψα αυθαίρετα ύστερα από 5-6 μήνες. Τελευταία φορά επισκέφτηκα τον Ιούνιο του 2021 τον ψυχίατρο Κορίνθου και έκανα μαζί του τρεις συνεδρίες την τελευταία 7 Ιουλίου 2021, ο οποίος δε μου χορήγησε φαρμακευτική αγωγή. Το τελευταίο ψυχίατρο τον επισκέφτηκα γιατί νόμιζα πάλι ότι με παρακολουθούν, ότι δεν μπορούσα να επικοινωνήσω, είχα ασυνεννοησία και προβλήματα με την Γαρυφαλλιά. Είχα προσπαθήσει πολλές φορές να διακόψω τη σχέση μαζί της αλλά μετά με καλούσε να ξαναβρεθούμε συνέχεια. Εγώ το συνέχιζα και προσπαθούσα να κατανοήσω τους λόγους που γινόταν αυτό στα ανθρώπινα πλαίσια και στα πλαίσια του αλληλοσεβασμού"\n* Αλ. Κούγιας για τον δολοφόνο της Γαρυφαλλιάς: Ο δράστης σχεδίασε με απόλυτη ηρεμία την ανθρωποκτονία


Η Θεσσαλονίκη είναι η πόλη που γεννήθηκε «O Thessalonikios» και προφανώς η αφετηρία όλων των ταξιδιών μου. Η αλήθεια είναι ότι δεν είμαι απόλυτα αντικειμενικός όταν αναφέρομαι σε αυτή, καθώς η αγάπη που της έχω είναι απεριόριστη, κάτι που με κάνει να μην φαντάζομαι τον εαυτό μου να μένει μακριά της (τουλάχιστον για πολύ καιρό). Η πιο ερωτική πόλη της Ελλάδας, η νύμφη του Θερμαϊκού, η μοναδική συμπρωτεύουσα στον κόσμο, η πόλη που ανακάλυψε τον φραπέ, το χαλαραααα και το κουλούρι. Είναι η αύρα που αποπνέει αυτή η πόλη, που άπαξ και πατήσεις το πόδι σου σε αυτή, θα είσαι αυτόματα σφοδρά ερωτευμένος μαζί της για πάντα. Είναι ένα μέρος που συνδυάζει, σε μια τέλεια αρμονία, τόσα πολλά πράγματα, ικανά να ενθουσιάσουν ακόμη και τον πιο δύσπιστο ταξιδιώτη. Ιστορικά μνημεία, ρομαντικοί περίπατοι, καλό φαγητό, αλλά και ξέφρενο clubbing κατατάσσουν την Θεσσαλονίκη στις πιο γοητευτικές πόλεις της Νότιας Ευρώπης.\nΗ Θεσσαλονίκη είναι η μεγαλύτερη σε έκταση και πληθυσμό πόλη της Μακεδονίας στη βόρεια Ελλάδα και η δεύτερη μεγαλύτερη της χώρας, μετά την πρωτεύουσα Αθήνα. Ο πληθυσμός της πόλης υπολογίζεται σε 788.191 κατοίκους και 1.012.013 στην ευρύτερη μητροπολιτική περιοχή. Ιδρύθηκε το 316-5 π.Χ. από το Μακεδόνα στρατηγό Κάσσανδρο, που της έδωσε το όνομα της συζύγου του και ετεροθαλούς αδελφής του Μεγάλου Αλεξάνδρου, Θεσσαλονίκης και προήλθε από τη συνένωση 26 πολιχνών, που βρίσκονταν γύρω από τον Θερμαϊκό κόλπο. Τον 2ο π.Χ. αιώνα η πόλη κατακτήθηκε από τους Ρωμαίους και αποτέλεσε έδρα της ρωμαϊκής επαρχίας της Μακεδονίας. Εξαιτίας της στρατηγικής της θέσης η πόλη επελέγη ως αυτοκρατορική πρωτεύουσα στα χρόνια της βασιλείας του Γαλέριου, ο οποίος έκτισε στη Θεσσαλονίκη ένα αυτοκρατορικό παλάτι. Μετά την ολοκλήρωση της Εγνατίας οδού (120 π.Χ.) η Θεσσαλονίκη που ήταν η πολυπληθέστερη πόλη του δικτύου με διεθνή ακτινοβολία, έγινε ο σημαντικότερος κόμβος ανάμεσα στην Ανατολή και τη Δύση. Μετά την διαίρεση της Ρωμαϊκής Αυτοκρατορίας ήταν μία από τις υποψήφιες πρωτεύουσες της Ανατολικής Ρωμαϊκής Αυτοκρατορίας, για να επιλεγεί τελικά το Βυζάντιο. Παρά την μη επιλογή της ως πρωτεύουσα, απέκτησε τον τίτλο της «συμβασιλεύουσας» πόλης, με τον οποίο ήταν γνωστή κατά την Βυζαντινή περίοδο. Μετά την άλωσή της από τους Οθωμανούς το 1432 παρέμεινε στην Οθωμανική Αυτοκρατορία για περίπου πέντε αιώνες. Μετά την εκδίωξη των Εβραίων κυρίως από την Ιβηρική Χερσόνησο το 1492 με την έκδοση του διατάγματος της Αλάμπρα, αλλά και από την Βόρεια Ευρώπη, η Θεσσαλονίκη αποτέλεσε τον προορισμό τους, αποκτώντας έτσι την δική της εβραϊκή κοινότητα. Η εγκατάσταση των Εβραίων στη Θεσσαλονίκη ανέδειξε την πόλη ως τη σημαντικότερη παγκοσμίως εβραϊκή μητρόπολη μέχρι τουλάχιστον τις αρχές του 20ού αιώνα. Με την ένταξή της στον κορμό του Ελληνικού Κράτους το 1912, ο πληθυσμός της πόλης παρουσίασε σημαντικές μεταβολές, όπως με τη Μικρασιατική Καταστροφή και την εγκατάσταση των Ελλήνων Μικρασιατών προσφύγων και ακολούθως - κατά την Ανταλλαγή Πληθυσμών - με την απομάκρυνση του μουσουλμανικού πληθυσμού και την αντικατάστασή του από προσφυγικούς πληθυσμούς της Μικράς Ασίας, της Ανατολικής Θράκης και του Πόντου. Παρακάτω επέλεξα για εσάς, όσα θεωρώ ότι πρέπει να δει και να κάνει κάποιος που επισκέπτεται την Θεσσαλονίκη για πρώτη φορά.\nΈνα από τα κύρια χαρακτηριστικά της Θεσσαλονίκης, όπως ανέφερα και παραπάνω, είναι η έντονη νυχτερινή της διασκέδαση. Υπάρχουν πολλές επιλογές για όλα τα γούστα, που σίγουρα δεν θα αφήσουν κανέναν να φύγει από την πόλη χωρίς να περάσει καλά. Αν ψάχνετε κάτι παραδοσιακό, όπως καλό φαγητό, τσίπουρο και συνοδεία μουσικής, τότε πρέπει να δοκιμάσετε τη Πλατεία Άθωνος ή τα Λαδάδικα. Εκεί υπάρχουν δεκάδες μικρά ταβερνάκια, που θα σας αποζημιώσουν στο έπακρο. Στα Λαδάδικα μπορείτε να βρείτε όμως και κάποια από τα πιο διάσημα club-bar της πόλης, όπου κλείνουν τις πρώτες πρωινές ώρες. Τα στέκια που συχνάζουν κυρίως οι φοιτητές είναι το Μπιτ Μπαζάρ και η Ροτόντα. Σημεία που σφύζουν από ζωή επτά μέρες την εβδομάδα, με τιμές εξωφρενικά χαμηλές και κέφι στα ύψη. Αν θέλετε να πιείτε ένα «χαλαρό» ποτό, τότε προτείνω να κατευθυνθείτε προς την Βαλαωρήτου ή την Καρόλου Ντήλ, ενώ αν επιθυμείτε ξέφρενο clubbing προς το Λιμάνι. Τέλος, αν είστε λάτρεις τον «μπουζουκιών» τότε θα πρέπει να αναζητήσετε την περιοχή αεροδρομίου και τα «Σφαγεία»\n9) Οι Εκκλησίες\nΩς Βυζαντινή πόλη και λίκνο του Χριστιανισμού, η Θεσσαλονίκη διαθέτει δεκάδες εκκλησίες που αξίζει να επισκεφθείτε. Η Αγία Σοφία στο κέντρο της πόλης είναι ένας από τους σημαντικότερους παλαιοχριστιανικούς Βυζαντινούς ναούς της Θεσσαλονίκης. Πρόκειται για μια πολύ όμορφη Βασιλική μετά Τρούλου, η οποία ενσωματώνει μια επιβλητική αρχιτεκτονική, ενώ το εσωτερικό της κυριαρχείται από όμορφες τοιχογραφίες και περίτεχνα μωσαϊκά. Έχοντας περισσότερους από 16 αιώνες ιστορίας πίσω της, μπορούμε με ευκολία να καταλάβουμε γιατί θεωρείται ένας από τους σημαντικότερους θρησκευτικούς χώρους ολόκληρης της Μακεδονίας. Η αρχαιότερη γραπτή σχετιζόμενη με το κτίριο αναφορά μας γυρνάει στο 795 μΧ.. Ενώ μπορούμε με ασφάλεια να υποθέσουμε βάσει αρχαιολογικών ενδείξεων ότι ένας προγενέστερος χριστιανικός ναός προϋπήρχε στο ίδιο σημείο, τουλάχιστον ως τον καταστρεπτικό σεισμό του 620 μΧ.. Η Αγία Σοφία είναι ένα από τα πολλά μνημεία της Θεσσαλονίκης, τα οποία συμπεριλήφθηκαν στην Παγκόσμια Λίστα Πολιτιστικής Κληρονομιάς της Unesco το 1988.\nΓια την πλειοψηφία των κάτοικων της Θεσσαλονίκης. Ο Ιερός Ναός Αγίου Δημητρίου αποτελεί αδιαμφισβήτητα τον πιο σημαντικό παλαιο-χριστιανικό ναό της πόλης για θρησκευτικούς, καλλιτεχνικούς και ιστορικούς λογούς. Αφιερωμένος στον Άγιο και προστάτη της πόλης, ο ναός έχει μακρά και πλούσια ιστορία πίσω του, η οποία ουσιαστικά ταυτίζεται με την ιστορία της πόλης όπως αυτή διαμορφώθηκε από τα πλούσια γεγονότα που την σημάδεψαν. Είναι ένα εξαίρετο δείγμα ναοδομίας και θρησκευτικής αρχιτεκτονικής των τελευταίων χρόνων της Πρωτοβυζαντινής περιόδου. (7ος αιώνας μΧ.). Τα πρώτα σχεδία και η εσωτερική διακόσμηση του ναού, έχασαν την αρχική τους μορφή ύστερα από μια σειρά απο ανακατασκευές, προσθήκες αλλά και καταστροφές που συνέβησαν στα πέρασμα των αιώνων. Η αρχική κατασκευή του Ναού του Αγίου Δημητρίου ανάγεται πίσω στον 4ο αιώνα χ., όταν ένας μικρός Χριστιανικός ναός κατασκευάστηκε πάνω από τα ερείπια των αρχαιοτέρων Ρωμαϊκών λουτρών, που βρίσκονταν στον ίδιο χώρο. Λίγο περισσότερο από έναν αιώνα αργότερα η αρχική αυτή κατασκευή αντικαταστάθηκε από ένα Τρίκλινο ναό, ενώ με πρωτοβουλία του βυζαντινού έπαρχου του Ιλλυρικού Λεόντιου, ενώ η τελική και πιο σημαντική διαμόρφωση έγινε το 629 – 634 μΧ, σαν πεντάκλιτη πλέον Βασιλική με εγκάρσιο κλίτος. Κατά την διάρκεια της Οθωμανικής περιόδου ο ναός μετατράπηκε σε τζαμί ύστερα από την κατάκτηση της Θεσσαλονίκης από τους ίδιους, με επικεφαλής τον Μουράτ Β. Ένας ικανός αριθμός μωσαϊκών και τοιχογραφιών καταστράφηκε.\nΙδιαίτερη μνεία χρήζουν ακόμη ο Ναός της Παναγίας Αχειροποίητου και ο Ναός της Παναγίας Χαλκέων. Ο πρώτος βρίσκεται στην οδό Αγίας Σόφιας, πάνω από την Εγνατία και πρόκειται για ένα από τα αρχαιότερα βυζαντινά αξιοθέατα της πόλης! Οφείλει το όνομα του σε μια θαυματουργή εικόνα της Θεοτόκου που φυλασσόταν στο εσωτερικό του, ενώ η ίδρυσή της τοποθετείται στην περίοδο 450-475 μ.Χ.!. Από την άλλη, η Παναγία Χαλκέων βρίσκεται στο πάνω κομμάτι της Πλατείας Αριστοτέλους και σύμφωνα με μια επιγραφή που υπάρχει στην δυτική είσοδο, χτίστηκε το 1028! Η κάτοψη της εκκλησίας είναι αυτή του κλασικού εγγεγραμμένου σταυροειδούς τρουλαίου ναού, που κυριάρχησε στην αρχιτεκτονική την εποχή της Μακεδονικής δυναστείας. Με τέσσερις κίονες να στηρίζουν τον κεντρικό τρούλο και χωριστό τριμερή χώρο με δύο πεσσούς για το ιερό, ο ναός εντάσσεται ειδικότερα στη σύνθετη παραλλαγή του παραπάνω τύπου, που ήταν διαδεδομένη στην Κωνσταντινούπολη.\nΤελευταία αλλά σίγουρα όχι καταϊδρωμένη άφησα τη Ροτόντα (Άγιος Γεώργιος). Χτισμένη το 306μ.Χ από τους Ρωμαίους και τον αυτοκράτορα Γαλέριο, η Ροτόντα είναι ένα από τα αρχαιότερα ιστορικά κτίσματα της πόλης με έντονο θρησκευτικό χαρακτήρα. Η ιστορία της μας ταξιδεύει πολλούς αιώνες πίσω. Κατά την διάρκεια του 3ου αιώνα μΧ μετά από μια σειρά αιματηρών και καταστροφικών εμφύλιων πολέμων, αποφασίστηκε η διαίρεση της αυτοκρατορίας σε 4 αυτοδιοικούμενες περιοχές, κάθε μια με τις δικές της επαρχίες. Αυτή η κίνηση ουσιαστικά οδήγησε σε μια νέα μορφή πολιτικής διακυβέρνησης που ονομάστηκε Τετραρχία. Οι διοικητικές ανάγκες του νέου συστήματος οδήγησαν τον Γαλέριο στο να διατάξει την κατασκευή ενός εκτεταμένου ανακτορικού συγκροτήματος στην Θεσσαλονίκη, καθώς ήταν ένα από τα σπουδαιότερα διοικητικά και οικονομικά κέντρα και μια από τις κύριες πόλεις των επαρχιών που ο ίδιος διοικούσε ως ένα από τους 4 άντρες που κατείχαν την εξουσία. Η Θριαμβική Αψίδα (Καμάρα) και η Ροτόντα υπήρξαν δύο από τα κύρια στοιχεία του ανακτορικού συγκροτήματος. Εντός των αρχικών προθέσεων υπήρχε η πρόβλεψη της χρησιμοποίησης του κτίσματος ως μαυσωλείου, ωστόσο πολλοί αρχαιολόγοι διαφωνούν πιστεύοντας ότι η Ροτόντα εξαρχής προορίζονταν ως Ρωμαϊκός ναός. Οι διαστάσεις του κυρίως κτιρίου είναι εντυπωσιακές.\n8) Τα Μουσεία\nΗ Θεσσαλονίκη διαθέτει πολλά και ενδιαφέροντα μουσεία, κάποια από τα οποία συγκαταλέγονται στα σημαντικότερα της Ελλάδας. Το πρώτο που προτείνω να επισκεφτείτε είναι το Αρχαιολογικό Μουσείο. Βρίσκεται στο κέντρο της πόλης, πίσω από την Διεθνή Έκθεση Θεσσαλονίκης και είναι εύκολα προσβάσιμο τόσο με τα πόδια όσο κάποιο λεωφορείο. Στις συλλογές του εντάσσονται ευρήματα από την περιοχή της Θεσσαλονίκης, αλλά και του ευρύτερου βορειοελλαδικού χώρου. Οι οκτώ μόνιμες εκθεσιακές ενότητες (Μνήμη και …Λίθοι, Προϊστορική Μακεδονία, Προς τη γένεση των πόλεων, Στο βασίλειο της Μακεδονίας, Θεσσαλονίκη, Μακεδονίας Μητρόπολις, Ο Χρυσός των Μακεδόνων, Αγρός Οικία Κήπος Τόπος και Μακεδονία και Από τις ψηφίδες στα pixels) διαρθρωμε?νες θεματικά, καλύπτουν όλες τις εκφάνσεις του ιδιωτικού και δημοσίου βίου της αρχαιότητας. Το ανακαινισμένο κτήριο, διαθέτει πλήρη συστήματα ειδικών συνθηκών κλιματισμού και διατήρησης σταθερής θερμοκρασίας στις εκθέσεις, στις αποθήκες αλλά και στα εντελώς εκσυγχρονισμένα εργαστήρια, καθώς ένα ανανεωμένο επανεκθετικό πρόγραμμα, που κατέστησαν το Μουσείο Θεσσαλονίκης ένα από τα πλέον σύγχρονα και εξοπλισμένα μουσεία του ελληνικού χώρου. Το μουσείο είναι ανοιχτό καθημερινά από 8:30 - 16:00 και το εισιτήριο κοστίζει 4ε.\nΤο δεύτερο μουσείο που πιστεύω ότι αξίζει να δείτε είναι αυτό του Βυζαντινού Πολιτισμού. Για πολλούς πρόκειται ίσως για το σημαντικότερο από τα μουσεία της πόλης, καθώς η Θεσσαλονίκη έχει αναμφισβήτητα τον πιο έντονο Βυζαντινό χαρακτήρα. Διαθέτει πολλά μοναδικά εκθέματα και αρκετές συλλογές που θεωρούνται ιδιαίτερα σπάνιες και θα σας εντυπωσιάσουν! Υπέροχα ψηφιδωτά και πολύχρωμες τοιχογραφίες, βυζαντινά εικονίσματα και θρησκευτική αρχιτεκτονική, εντυπωσιακή κοσμηματοποιΐα, σπάνια βιβλία και κώδικες σας περιμένουν! Ανά τακτικά χρονικά διαστήματα φιλοξενούνται και πολλές προσωρινές εκθέσεις και συλλογές από το εξωτερικό σε συνεργασία με διάφορα μουσεία από ολόκληρο τον κόσμο. Θεωρείται ένα από τα καλύτερα σχέδια αρχιτεκτονικής στην Ελλάδα για δημόσιο κτίριο, καθώς συνδυάζει ιδανικά την ελληνική αρχιτεκτονική κληρονομιά χρησιμοποιώντας με έξυπνο τρόπο σύγχρονα στοιχεία και δομικά υλικά. Το μουσείο Βυζαντινού Πολιτισμού τιμήθηκε με το Ευρωπαϊκό Βραβείο Μουσείων το 2005. Ένα όμορφο εστιατόριο, ένα μικρό αμφιθέατρο, καθώς και ένα ξεχωριστό τμήμα του μουσείου που φιλοξενεί προσωρινές εκθέσεις είναι κάποια από τα επιπλέον χαρακτηριστικά τα οποία είναι διαθέσιμα στους επισκέπτες κάνοντας την όλη εμπειρία ακόμα πιο ευχάριστη. Και αυτό το μουσείο είναι ανοιχτό καθημερινά, αλλά από τις 8:00 -15:00 και το εισιτήριο κοστίζει επίσης 4ε.\n7) Άνω Πόλη\nΣτο βόρειο κομμάτι της Θεσσαλονίκης συναντάμε την Άνω Πόλη ή Παλιά Πόλη, την μοναδική περιοχή που ουσιαστικά έμεινε άθικτη από τη μεγάλη φωτιά του 1917. Η Άνω Πόλη θα σας κάνει να αισθανθείτε ότι ο χρόνος σταμάτησε. Το ιδιαίτερο αρχιτεκτονικό στυλ θα σας ταξιδέψει πίσω, στην εποχή του Βυζαντίου. Λόγω της τοποθεσίας της, αποτελούσε και το κύριο φρούριο της πόλης με αμυντικές κατασκευές (Επταπύργιο, Πύργος Τριγωνίου), οι οποίες δημιουργήθηκαν κατά την Βυζαντινή και Οθωμανική Περίοδο. Ένα μεγάλο μέρος των Βυζαντινών Τειχών τα οποία περικύκλωναν την Θεσσαλονίκη έχουν διατηρηθεί και πλέον αποτελούν κόσμημα της Ακρόπολης της Θεσσαλονίκης. Την Άνω Πόλη μπορείτε να την επισκεφτείτε με τα πόδια αν σας αρέσει το περπάτημα ή με λεωφορείο (Νο 22 και Νο 23). Κάντε μια βόλτα στα πλακόστρωτα δρομάκια που περιβάλλονται από μικρά όμορφα οθωμανικής αρχιτεκτονικής σπίτια και απολαύστε την καταπληκτική πανοραμική θέα της πόλης και της θάλασσας, ειδικά κατά τις ώρες του ηλιοβασιλέματος. Μην αμελήσετε να γευματίσετε ή να δειπνήσετε στις μικρές ταβέρνες με παραδοσιακή κουζίνα που προσφέρεται σε λογικές τιμές. Μερικές από αυτές όπως το “Τσινάρι” και το “Ίγγλις” μετράνε πάνω από έναν αιώνα ζωής! Μπορείτε επίσης να βρείτε αναμνηστικά σε μικρά τουριστικά μαγαζιά της περιοχής, κοντά στην Πορτάρα και τον Πύργο του Τριγωνίου. Κοιτώντας λίγο πιο προσεκτικά τα Βυζαντινά τείχη μπορείτε να διακρίνετε τα όρια της παλιάς πόλης λόγω της οχύρωσης η οποία και επιβιώνει σε αρκετά σημεία της πόλης. Αφιερώστε λίγο χρόνο στο να επισκεφτείτε την παλιά Βυζαντινή εκκλησία του Αγίου Νικολάου και το Μοναστήρι των Βλατάδων τα οποία χτίστηκαν των 14ο αιώνα μ.Χ.. Είναι από τα πιο παλιά και ενδιαφέροντα κτίρια που μπορούν να βρεθούν στην Άνω Πόλη.\nΗ Αψίδα του Γαλέριου γνωστή και ως «Καμάρα» είναι ένα από τα πιο αναγνωρίσιμα και διακεκριμένα ρωμαϊκά μνημεία της Θεσσαλονίκης και ο τόπος συνάντησης για ντόπιους και τουρίστες. Πρόκειται για ένα μνημείο θριαμβευτικού χαρακτήρα, που συγκεντρώνει πολλά και ενδιαφέροντα στοιχεία της Ρωμαϊκής μνημειακής αρχιτεκτονικής, ενώ ήταν αφιερωμένο στην νικηφόρα εκστρατεία του αυτοκράτορα Γαλέριου έναντι των Σασσανιδών της Περσίας και την κατάληψη της πρωτεύουσας τους Κτησιφών το 298 μΧ. Έχοντας πολλά από τα ιδιαίτερα χαρακτηριστικά των κτισμάτων μνημειακού χαρακτήρα του 4ου αιώνα μ.Χ., διαθέτει υπέροχα μαρμάρινα ανάγλυφα περίτεχνα σκαλισμένα που απεικονίζουν πλήθος παραστάσεων και ατόμων έχοντας έντονο αφηγηματικό και διακοσμητικό χαρακτήρα. Η γλυπτή διακόσμηση εντυπωσιάζει ευχάριστα τον επισκέπτη ακόμα και σήμερα, ενώ οι άφθονες παραστάσεις μπορούν να διακριθούν και να μελετηθούν με αρκετά μεγάλη ευκολία. Καθώς ο σκοπός του όλου εγχειρήματος ήταν να δοθεί έμφαση στον θρίαμβο της Ρώμης αυτής καθαυτής, δεν αποτελεί έκπληξη το γεγονός ότι στο επίκεντρο των σκηνών βρίσκεται ο αυτοκράτορας και τα κατορθώματα του, καθώς και η αυτοκρατορική οικογένεια. Γύρω από την Αψίδα θα βρείτε πολλά καφέ και καταστήματα fast food, ενώ ακριβώς απέναντι ξεκινάει η πλατεία Ναυαρίνου. Η πλατεία χρονολογείται από τη ρωμαϊκή περίοδο της πόλης, με εμφανείς μάρτυρες τα ερείπια του παλατιού του Γαλερίου που βρίσκονται μέσα σε αυτή. Ακριβώς δίπλα βρίσκεται η "πλατεία του Ιπποδρόμου", όπου η Σφαγή της Θεσσαλονίκης έλαβε χώρα κατά τη διάρκεια της βασιλείας του Θεοδοσίου Α΄. Σήμερα η Πλατεία Ναυαρίνου αποτελεί δημοφιλή τόπο συνάντησης, κυρίως μεταξύ του φοιτητικού πληθυσμού της πόλης.\nΦεύγοντας από τη Πλατεία Αριστοτέλους και ακολουθώντας τον πιο εμπορικό δρόμο της Θεσσαλονίκης την Λεωφόρο Τσιμισκή, θα συναντήσετε τα πασίγνωστα Λαδάδικα. Πρόκειται για μια όμορφη ιστορική περιοχή, ειδικά διαμορφωμένη μόνο για πεζούς, η οποία αποτελεί αγαπημένο προορισμό, τόσο για τους ντόπιους όσο και για τους επισκέπτες της πόλης. Τα Λαδάδικα είναι ένα από τα πιο καυτά σημεία της πόλης όσον αφορά την διασκέδαση, με την φοιτητική κοινότητα της πόλης να δίνει «βροντερό» παρόν καθημερινά! Αποτελούν ουσιαστικά μια μίξη του παλιού με το νέο, της παράδοσης με το παρόν. Τα πολύχρωμα ιστορικά και νεοκλασικά διατηρητέα κτίρια αποπνέουν το πνεύμα και τον χαρακτήρα της παλιάς Θεσσαλονίκης και τα αμέτρητα club, bar και εστιατόρια την ζωντάνια του σήμερα. Η ονομασία «Λαδάδικα» προέρχεται από τα μαγαζιά που υπήρχαν στην περιοχή πολύ παλιότερα και πουλούσαν τρόφιμα, λάδι, και διάφορα προϊόντα λαδιού. Η όλη περιοχή χρησιμοποιούνταν σαν κεντρική αγορά και παζάρι κατά την διάρκεια της Οθωμανικής κυριαρχίας, ενώ ήταν επίσης γνωστή και με επιπλέον ονομασίες όπως “Αιγυπτιακή Αγορά“. Φιλοξενούσε πολλά μαγαζιά και εμπόρους με πληθώρα προϊόντων, ωστόσο μετά την καταστρεπτική πυρκαγιά του 1917 άρχισε να παρακμάζει σταδιακά, με αποτέλεσμα μετά από λίγες δεκαετίες να έχουν απομείνει σε αυτήν μόνο τα μαγαζιά που προμήθευαν Λάδι. Ως τα μέσα της δεκαετίας του ’70 η περιοχή είχε σχεδόν εγκαταλειφθεί, όταν το 1985 ανακηρύχθηκε διατηρητέα απαγορεύοντας έτσι την περαιτέρω ανοικοδόμηση της, προκειμένου να διαφυλαχθεί η μοναδική αρχιτεκτονική κληρονομιά και ο χαρακτήρας της. Ύστερα από αυτό, τα Λαδάδικα επανήλθαν σύντομα στην ζωή, όταν πολλές μικρές ταβέρνες, μπαρ και ρεστοράν άνοιξαν καταλαμβάνοντας τα κάποτε παρατημένα κτίρια που στις μέρες μας πλέον έχουν στην συντριπτική τους πλειοψηφία υπέροχα αναπαλαιωθεί και διατηρηθεί.\n4) Πλατεία Αριστοτέλους\nΑν ψάχναμε να βρούμε την καρδιά της πόλης αυτή θα ήταν χωρίς δεύτερη σκέψη η Πλατεία Αριστοτέλους. Γυρνώντας πίσω στον χρόνο, μετά την πυρκαγιά του 1917, η ανοικοδόμηση της πόλης ανατέθηκε στη «Διεθνή Επιτροπή Νέου Σχεδίου Θεσσαλονίκης», της οποίας επικεφαλής ήταν ο Γάλλος αρχιτέκτονας Ερνέστο Εμπράρ. Ο Εμπράρ οραματίστηκε έναν μνημειακό άξονα που θα ξεκινούσε από το νότιο τμήμα της πλατείας, μπροστά στη θάλασσα και θα έφτανε μέχρι την πλατεία Βενιζέλου και τη Ρωμαϊκή Αγορά. Εμπνεύστηκε από τη δυτική αρχιτεκτονική, τα ευρωπαϊκά, αποικιακά, αραβικά και νεοβυζαντινά πρότυπα, προκειμένου να τονίσει τη σχέση της πόλης με τη Βυζαντινή Αυτοκρατορία. Επιπλέον, στο κέντρο της πλατείας θα τοποθετούνταν και ένα άγαλμα του Μεγάλου Αλεξάνδρου, ωστόσο τα πρώτα σχέδια του αρχιτέκτονα για τη πλατεία απλοποιήθηκαν σημαντικά. Αντί των αρχικών περίτεχνα σχεδιασμένων προσόψεων, οι τελικές προσόψεις που χτίστηκαν κατά τη δεκαετία του 1950, λόγω της οικονομικής δυσπραγίας εκείνης της περιόδου, ήταν πολύ πιο απλές. Το ξενοδοχείο «Ηλέκτρα» και απέναντί του, το «Ολύμπιον», τα «δίδυμα» και σίγουρα πιο αναγνωρίσιμα κτήρια της πλατείας χτίστηκαν τις δεκαετίες ’50 και ’60 αντίστοιχα, ενώ πολλά άλλα κτήρια γύρω από την κεντρική πλατεία στο πέρασμα του χρόνου υπέστησαν ζημιές και έχουν ανακαινιστεί. Τα δώδεκα συνολικά κτήρια που απαρτίζουν την πλατεία Αριστοτέλους έχουν κριθεί διατηρητέα από το 1950. Σήμερα στην πλατεία βρίσκονται βιβλιοπωλεία, αρκετοί ραδιοφωνικοί σταθμοί, δημόσιες υπηρεσίες, πολλά εμπορικά καταστήματα, εστιατόρια, μπαρ, τράπεζες, κοσμηματοπωλεία κ.α.. Στο κέντρο της δεσπόζει το άγαλμα του μεγάλου αρχαίου φιλοσόφου Αριστοτέλη, ενώ στο βόρειο τμήμα της πλατείας υπάρχει το άγαλμα του Ελευθερίου Βενιζέλου. Στο ύψος της οδού Ερμού, θα βρείτε τις παλιές εβραϊκές αγορές της πόλης, που ακόμη σφύζουν από ζωή, παράδοση και ενέργεια, την αγορά Μοδιάνο και το Καπάνι, μόλις μια ανάσα από τα πλακόστρωτα σοκάκια των Λαδάδικων.\n3) Παλιά Παραλία\nΗ Νέα Παραλία ξεκινάει από το Μέγαρο Μουσικής και καταλήγει στον Λευκό Πύργο, από εκεί και πέρα ξεκινάει η Λ. Νίκης ή όπως συνηθιζόταν να λέγεται η «Παλιά Παραλία». Η συγκεκριμένη οδός είναι από τους πιο όμορφους και αισθαντικούς δρόμους της πόλης και η ιστορίας της ξεκινά μόλις 146 χρόνια πριν. Δημιουργήθηκε το 1873 μετά τη κατεδάφιση του νοτίου τείχους της πόλης και το αρχικό της όνομα ήταν Λεωφόρος Μπεγιάζ Κουλέ (του Λευκού Πύργου), ενώ μετά την απελευθέρωση το όνομα ελληνοποιήθηκε και έγινε του Λευκού Πύργου. Σήμερα, η Λεωφόρος Νίκης έχει για τείχη τα ακριβότερα πολυώροφα ακίνητα της Θεσσαλονίκης, ενώ στα ισόγεια παρά θιν' αλός, συνεχίζουν να στεγάζονται λιγοστά καταστήματα επώνυμων ρούχων, καλά εστιατόρια και... πάνω από 30 καφέ! Στο τέλος της λεωφόρου βρίσκεται το Λιμάνι, εκεί που αράζουν τα κρουαζιερόπλοια (γιατί για ελληνικά επιβατηγά για τα νησιά μας ούτε λόγος). Τους καλοκαιρινούς μήνες θα βρείτε πολλούς νέους ανθρώπους να κάθονται στα παγκάκια για να απολυόσουν τον καιρό αγναντεύοντας το ειδυλλιακό σκηνικό, με την συνοδεία καφέ ή μπύρας.\n2) Νέα Παραλία\nΑν και άργησε να υλοποιηθεί η Νέα Παραλία της Θεσσαλονίκης αποτελεί ένα από τα πιο όμορφα σημεία ολόκληρης της Μακεδονίας. Διαθέτει 3,5 χιλιόμετρα αξιοποιημένου και αναπλασμένου παραλιακού μετώπου, το μεγαλύτερο στην Ελλάδα, το οποίο ξεκινάει ουσιαστικά από τον Λευκό Πύργο και καταλήγει στο Μέγαρο Μουσικής. Το σημείο αυτό είναι προορισμός για τους περιπατητές που θέλουν να απολαύσουν τον ήλιο, τη θάλασσα και τον ουρανό της Θεσσαλονίκης, αλλά και όσους θέλουν να τρέξουν ή να κάνουν ποδήλατο στο κέντρο της πόλης. Κατά μήκος της Νέας Παραλίας θα βρείτε αρκετά πράγμα που χρήζουν προσοχής, καθώς και πολλούς χώρους πρασίνου.\nΟ πρώτος θεματικός χώρος που συναντάμε ξεκινώντας από τον Λευκό Πύργο είναι ο κήπος του Μεγάλου Αλεξάνδρου. Πρόκειται ουσιαστικά για έναν χώρο με πολύ πράσινο, σιντριβάνια και φυσικά το εντυπωσιακό άγαλμα του Μ. Αλέξανδρου να ιππεύει τον Βουκεφάλα. Το άγαλμα έχει ύψος 11 μέτρα, ανεγέρθηκε το 1973 με δαπάνες από ερανικές επιτροπές, εγκαινιάστηκε το 1974 και φιλοτεχνήθηκε από τον γλύπτη Ευάγγελο Μουστάκα. Στη συνέχεια θα βρείτε το «Φεγγάρι στην Ακτή». Πρόκειται για ένα γλυπτό μέσα στη θάλασσα, που δημιουργήθηκε από τον γλύπτη Παύλο Βασιλειάδη το 1997, τη χρονιά που η Θεσσαλονίκη ήταν Πολιτιστική Πρωτεύουσα της Ευρώπης. Είναι φτιαγμένο από ανοξείδωτο μέταλλο επιζωγραφισμένο με χρώμιο και το ύψος του είναι 3,80 μ.. Ακριβώς δίπλα στο ξενοδοχείο Μακεδονία Παλλάς και την είσοδο του Μακεδονικού Μουσείου Σύγχρονης Τέχνης, υπάρχει ίσως το πιο πολυφωτογραφημένο αξιοθέατο της Θεσσαλονίκης τα τελευταία χρόνια, οι «Ομπρέλες» του Γιώργου Ζογγολόπουλου στον Κήπο του Απογευματινού Ήλιου. Το σημείο αυτό είναι ιδανικό για να βγάλετε όμορφες φωτογραφίες με θέα τον Θερμαϊκό, καθώς και να φωτογραφηθείτε πιάνοντας μια από τις ομπρέλες. Οι υπόλοιποι θεματικοί χώροι είναι ο κήπος της άμμου και ο κήπος της Σκιάς με πολλά γήπεδα τένις , ο κήπος των εποχών με ένα υπαίθριο μαρμάρινο αμφιθέατρο, ο κήπος του Οδυσσέα Φωκά με παιδικές χαρές, ο κήπος της Μεσογείου που είναι γεμάτος αρωματικά φυτά και εσπεριδοειδή δέντρα , ο κήπος των Γλυπτών που αποτελεί το φυσικό όριο της Νέας παραλίας για τους Θεσσαλονικείς, ο κήπος του Ήχου με τις δύο κατασκευές με πέργολες οι οποίες έχουν διαφορετικό διάκοσμο και φιλοξενούν πολλές δράσεις πολιτισμού τους καλοκαιρινούς μήνες , ο κήπος των Ρόδων που μοιάζει σαν μια κρυμμένη αυλή σαν τα παλιά αρχοντικά της πόλης, ο κήπος της μνήμης με παρτέρια σπαρμένα με όλων των ειδών τα αρωματικά φυτά, ο κήπος του νερού με λιμνούλες γεμάτες χρυσόψαρα, βατραχάκια και χελώνες που ξεκουράζονται ανάμεσα στα νούφαρα και τις καλαμιές και τέλος ο κήπος της Μουσικής, όπου βρίσκεται φυσικά το Μέγαρο μουσικής της Θεσσαλονίκης.\nΟ Λευκός Πύργος είναι το σύμβολο της Θεσσαλονίκης και ένα από τα πιο αναγνωρίσιμα αξιοθέατα της Ελλάδας. Πρόκειται για ένα οχυρωματικό έργο οθωμανικής κατασκευής του 15ου αιώνα (χτίστηκε πιθανόν μεταξύ 1450-70), που έχει περάσει από πολλές φάσεις και έχει αλλάξει αρκετά ονόματα. Η σημερινή μορφή του πύργου αντικατέστησε βυζαντινή οχύρωση του 12ου αιώνα, για να χρησιμοποιηθεί στη συνέχεια ως κατάλυμα φρουράς Γενιτσάρων και ως φυλακή θανατοποινιτών. Έχει διαπιστωθεί πως στην αρχή λεγόταν «Πύργος του Λέοντος», σύμφωνα με μια τουρκική επιγραφή του 1535-1536 και η οποία βρισκόταν στην είσοδο του εξωτερικού περιβόλου, ενώ στη συνέχεια, πήρε την ονομασία «Φρούριο της Καλαμαριάς». Επειδή πολύ συχνά η όψη του Πύργου βαφόταν με αίμα και υπήρχαν πολλά θύματα από Οθωμανούς βασανιστές και εκτελεστές, αλλά και εκτελέσεις των φυλακισμένων από τους Γενίτσαρους, εκείνη την περίοδο μέχρι και το τέλος του 19ου αιώνα ο Πύργος είχε ονομαστεί ως «Πύργος του Αίματος». Όταν η Οθωμανική αυτοκρατορία κατέλαβε την Θεσσαλονίκη και μετατέθηκε στο Ελληνικό Δημόσιο το 1912 κατά την διάρκεια του Α’ Βαλκανικού Πολέμου, ο Πύργος ήταν σε λευκό χρώμα, όπως και ονομάστηκε, γεγονός που συμβόλιζε τον καθαρισμό. Έχει 6 ορόφους, 34 μέτρα ύψος και 70 μέτρα περίμετρο, ενώ σήμερα λειτουργεί ως Μουσείο. Η θέα από την κορυφή είναι εκθαμβωτική, αφού θα έχετε μια πανοραμική όψη της πόλης από όλα τα σημεία του ορίζοντα. Η είσοδος κοστίζει 4ε, αλλά υπάρχουν πολλές κατηγορίες που μπαίνουν δωρεάν, ενώ δωρεάν είναι η είσοδος κάθε πρώτη Κυριακή του μήνα.


Μαθήτρια από τη Φλώρινα διακρίθηκε στην 16η διεθνή έκθεση ζωγραφικής στη Φινλανδία | ONLINE-PRESS\nΑρχική Κοινωνία Μαθήτρια από τη Φλώρινα διακρίθηκε στην 16η διεθνή έκθεση ζωγραφικής στη Φινλανδία\nΤιμητικό δίπλωμα και έπαινος\nΗ Ακυλίνα Πέτρου μιλά για την καθηγήτριά της, φιλόλογο Αιμιλία Τσουκαλά, που την παρότρυνε να συμμετάσχει στον διαγωνισμό. Σημειώνει πως της άρεσε «ο τίτλος του θέματος, “Toghether”» και διευκρινίζει: «Δηλαδή ότι όλοι μαζί μπορούμε να πραγματοποιήσουμε κάτι, αλλά δεν μπορεί κάποιος μόνος του». Αναφέρεται και στη συμμετοχή της σε άλλο διαγωνισμό σκίτσου με τίτλο «Ο πλανήτης του άλλου πλανήτης όλων μας», όπου επίσης απέσπασε έπαινο. Η 15χρονη Ακυλίνα είναι αυτοδίδακτη. Μόνη της έμαθε να χρησιμοποιεί τα μολύβια, τα πινέλα και τα χρώματα. Τα έργα της δείχνουν ότι έχει ιδιαίτερο εικαστικό ταλέντο και όπως η ίδια ομολογεί: «Οι καθηγητές μου απλά μου έδειξαν ορισμένες τεχνικές, πώς να μετρώ με το μολύβι και να φτιάχνω γωνίες στα έργα μου». Ζωγραφίζει στον ελεύθερο χρόνο της και της αρέσουν τα έργα των Πικάσο, Βίνσεντ Βαν Γκογκ και Μιχαήλ Άγγελου.\nΠροηγούμενο άρθροΣτη δημοσιότητα οι λίστες λαθρεμπόρων & φοροδιαφυγής!!!\nΕπόμενο άρθροΌλο και περισσότερο τεχνητό φως εκπέμπει ο πλανήτης